Video: Man gered ná mislukte selfmoordpogingFoto: Kron4 (http://news.kron4.com/news/driver-survives-300-foot-plunge-off-socal-cliff/) Die video volg onderaan die berig. ŉ 19-jarige man, wat 90 meter ver met sy motor geval het nadat hy van ŉ krans in die suide van Kalifornië af gery het, is gered. Die man is in ŉ kritieke toestand in die hospitaal, maar het glo aan paramedici gesê hy het aspris by die krans af gery, berig KNBC-TV. Owerhede is Vrydag omstreeks 02:00 na die toneel ontbied. Die motor was in die golwe. Brandbestryders, lewensredders en die plaaslike polisie het die reddingspoging ondersteun. Die bestuurder van die motor is uiteindelik bevry en met ŉ helikopter na ŉ hospitaal geneem. Die voorval het sowat 32 km suid van Los Angeles plaasgevind. -SAPA